Head sõbrad, graafilised disainerid!    Eesti Kujundusgraafikute Liidul on hea meel edastada kutse osalemaks Haapsalu Graafilise Disaini Festivalil 2011. Festivali avatakse Haapsalu Kultuurikeskuses ja Haapsalu Linnagaleriis 28. mail 2011 ja festivali raames eksponeeritakse kahte konkurss-näitust.           Osale rahvusvahelisel graafilise disaini konkurss-näitusel "Isikupära/Individuality 2011"    Näitus toimub Haapsalu Linnagaleriis 28. mai - 03. juuli 2011. Näituse teema on "POP & ROCK". Näitusel eks-poneeritakse kuni 60 teost mõõdus 1 x 2 meetrit (vertikaalne). Konkursil osalemiseks saada oma tööst/töödest fail (JPG, 300dpi, 500 x 1000 pix) hiljemalt 10. maiks 2011 aadressil: marko@siirup.eu. Valitud tööde autoreid teavitatakse edasistest sammudest hiljemalt 16. mail. Osalemine ja tööde teostamine on tasuta.    Osale parimate kodumaiste plakatite konkurss-näitusel "Värske Eesti plakat 2011"  Näitus toimub Haapsalu Kultuurikeskuses 28. mai - 03. juuli 2011. Näitusele valitakse 100 aastatel 2009 kuni 2011 valminud parimat plakatit. Valitud plakatid teostatakse digiprindis A1 mõõdus PVC plaadile. Konkursil osalemiseks saada oma plakatitest fail (JPG, 300dpi, pikem külg  1000 pix) hiljemalt 05. mail 2011 aadressil: marko@siirup.eu. Valitud teoste autoreid teavitatakse edasistest sammudest 12. mail 2011.  Näitusele valitud tööd osalevad konkursil "10 parimat Eesti plakatit 2011" ja HGDF 2011 külalisnäitustel Pärnu Linnagaleriis ning Rotermanni Soolalaos Tallinnas.     Levitage seda teadet!    Lugupidamisega,  Marko Kekishev  HGDF 2011 kuraator